THAI ร่วมเป็นเจ้าภาพจัดประชุม IATA Airline Industry Retailing Symposium 2019
THAI ร่วมเป็นเจ้าภาพจัดประชุม IATA Airline Industry Retailing Symposium 2019 ณ โรงแรมเซ็นทารา แกรนด์ แอท เซ็นทรัลเวิล์ด กรุงเทพฯ
30 ต.ค. 2562

นายชัยวัฒน์ ทองคำคูณ ปลัดกระทรวงคมนาคม เปิดการประชุมสัมมนา IATA Airline Industry Retailing Symposium 2019 (AIRS) จัดโดยสมาคมขนส่งทางอากาศระหว่างประเทศ (International Air Transport Association : IATA) เพื่อหารือแลกเปลี่ยนข้อคิดเห็นเกี่ยวกับแนวโน้มการดำเนินการของสายการบินทั่วโลกให้ก้าวทันตามความต้องการของผู้โดยสารในยุคดิจิทัล ซึ่ง บริษัท การบินไทย จำกัด (มหาชน) หรือ THAI ร่วมเป็นสายการบินเจ้าภาพในการจัดประชุมครั้งนี้ โดยมี นายสุเมธ ดำรงชัยธรรม กรรมการผู้อำนวยการใหญ่ THAI และ Mr.Aleksander Popovich ผู้อำนวยการใหญ่อาวุโสฝ่ายการบริการด้านการเงินและจัดจำหน่าย IATA ร่วมกล่าวเปิดงาน พร้อมด้วยผู้เข้าร่วมประชุมจากแวดวงธุรกิจการบินทั่วโลก และหน่วยงานที่เกี่ยวข้องกับธุรกิจการบินกว่า 500 คน ร่วมในงาน ณ โรงแรมเซ็นทารา แกรนด์ แอท เซ็นทรัลเวิล์ด กรุงเทพฯ
อนึ่ง การประชุม IATA Airline Industry Retailing Symposium 2019 (AIRS) เป็นการประชุมสัมมนาระดับโลก ครั้งที่ 2 และจัดขึ้นเป็นครั้งแรกในประเทศไทย เพื่อส่งเสริมความร่วมมือของสายการบินและหน่วยงานที่เกี่ยวข้องกับธุรกิจการบินทั่วโลก ในการพัฒนาและขับเคลื่อนธุรกิจการบินให้มีประสิทธิภาพทันต่อสถานการณ์ของโลกปัจจุบัน

